དེ་ནས་འདེམས་ལྷན་ཚོགས་མི་ན་ག་སངས་རྒྱས་བསྟན་དར་ལགས་ཀྱིས་ཐོག་མར་འཚམས་འདྲི་དང་སྦྲགས་གསུང་བཤད་གནང་དོན།ལས་བྱེད་གསར་པ་རྣམས་བོད་མིའི་སྒྲིག་འཛུགས་ནང་ཕྱག་ལས་གནང་རྒྱུའི་གོ་སྐབས་ཐོབ་པ་དེ་བསྐལ་པ་བཟང་པོ་ཞིག་རེད།དུས་རྒྱུན་ང་ཚོས་རྒྱུན་འཛིན་བྱ་དགོས་ཞེས་ཟེར་ཡོང་དུས་རྒྱུན་འཛིན་བྱེད་རྒྱུའི་གོ་སྐབས་ཡག་ཤོས་དེ་ནི་ཏན་ཏན་གཞུང་ཞབས་ཆགས་ཀྱི་ཡོད།ཁྱེད་རྣམ་པ་འདིར་ཕེབས་པར་འཚམས་འདྲི་ཙམ་མ་ཟད་སོ་སོ་ངོས་ནས་བསམ་བློ་བཏང་བའི་སྐབས་ང་སླེབས་ས་ནོར་མེད།བོད་མིའི་སྤྱི་ཚོགས་ནང་ཞབས་འདེགས་སྒྲུབ་རྒྱུའི་གོ་སྐབས་ཐོབ་རྒྱུ་ཡིན་པ་དང་།གོ་སྐབས་བཟང་པོ་དེར་ལྷག་བསམ་རྣམ་དག་ཐོག་ནས་རང་གཞན།རྒྱལ་ཁབ།དེ་བཞིན་བོད་ཀྱི་བླ་ན་མེད་པའི་དབུ་ཁྲིད་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་གི་དགོངས་པ་གཞིར་བཟུང་སྒྲུབ་ཐུབ་ཀྱི་ཡོད་པ་ཆ་ཚང་དེའི་ནང་ཚུང་ཀྱི་ཡོད་པའི་ཐོག་ནས་རང་ངོས་ནས་སེམས་ནང་ངེས་དགོས་རྒྱུ་ཧ་ལས་པ་གལ་ཆེན་པོ་ཞིག་རེད་ཅེས་དྲན་གྱི་འདུགགོ་སྐབས་ཐོབ་པའི་རྗེས་སུ་གོ་སྐབས་དེ་དག་དམ་འཛིན་བྱེད་དགོས་རྒྱུ་གལ་ཆེན་པོ་རེད།ཉུང་མཐར་ལོ་༥རིང་བོད་པའི་སྤྱི་ཚོགས་ནང་ཞབས་འདེགས་ཞུ་དགོས་རྒྱུ་ནི་རང་བཞིན་གྱི་ང་ཚོའི་ལས་འགན་ཞིག་ཆགས་ཀྱི་ཡོད།ལས་འགན་དེ་དག་རང་ཉིད་ཀྱི་བསམ་བློ་ནང་ཤར་ཚེ་ཞབས་འདེགས་དེ་ཡང་རྒྱུན་རིང་པོ་ཞིག་དང་།ཐད་ཀར་བོད་པའི་སྤྱི་ཚོགས་ལ་ཞབས་འདེགས་ཞུ་རྒྱུའི་གོ་སྐབས་ལོངས་སུ་སྤྱོད་ཐུབ།ཞེས་དང་།